钦定古今图书集成/明伦汇编/氏族典/第389卷 > 李固言
## 钦定古今图书集成/明伦汇编/氏族典/第389卷 > 李固言

按《唐书李固言传》：“固言，字仲枢，其先赵人。擢进士甲
科，累官户部郎中。温造为御史中丞，表知杂事，进给
事中。李德裕辅政，出固言华州刺史。俄而李宗闵复
用，召为吏部侍郎，进御史大夫。太和九年，宗闵得罪，
李训欲自取宰相，乃先以固言为门下侍郎，同中书
门下平章事。旋坐党人，出为山南西道节度使，训自”
代其处。训败，文宗颇思之，复召为平章事，俄为西川
节度使。武宗立，召授右仆射、检校司空，领河中节度
使，迁东都留守。宣宗初卒。